ഡിസിസി അധ്യക്ഷ പട്ടികയില് വേണ്ടത്ര ചര്ച്ച നടന്നില്ല നടക്കാത്ത ചര്ച്ച തന്റെ പേരില് പ്രചരിപ്പിച്ചു നടപടി എടുക്കുന്നതിന് മുന്പ് നേതാക്കളോട് വിശദീകരണം ചോദിക്കണമായിരുന്നു കോണ്ഗ്രസില് കലാപത്തിന് ആഹ്വാനം ചെയ്തു ഉമ്മന് ചാണ്ടി എ ഗ്രൂപ്പു തുറന്ന യുദ്ധത്തിന് ഒരുങ്ങുമ്ബോള് പിന്തുണയുമായി ചെന്നിത്തലയും തിരുവനന്തപുരം: ഡിസിസി അദ്ധ്യക്ഷന്മാരുടെ പട്ടിക പുറത്തുവന്നതിന് പിന്നാലെ കോണ്ഗ്രസില് പൊട്ടിത്തെറി. കലാപത്തിന് ആഹ്വാനം ചെയ്യും വിധത്തിലുള്ള പ്രതികരണവുമായി മുതിര്ന്ന നേതാവും മുന് മുഖ്യമന്ത്രിയുമായ ഉമ്മന് ചാണ്ടി രംഗത്തുവന്നു. ഡിസിസി അധ്യക്ഷ പട്ടികയില് വേണ്ടത്ര ചര്ച്ച നടന്നില്ലെന്ന് ഉമ്മന് ചാണ്ടി തുറന്നടിച്ചു. നടക്കാത്ത ചര്ച്ച തന്റെ പേരില് പ്രചരിപ്പിച്ചെന്ന പ്രതികരണവും അദ്ദേഹം നടത്തി. എ വിഭാഗം നേതാവായ ശിവദാസന് നായര് അടക്കമുള്ളവര്ക്കെതിരെ അച്ചടക്ക നടപടി കൈക്കൊണ്ട സാഹചര്യത്തില് കൂടിയാണ് ഉമ്മന് ചാണ്ടിയുടെ പ്രതികരണം. തിരഞ്ഞെടുക്കാന് സംസ്ഥാനത്ത് കോണ്ഗ്രസില് കൂടുതല് ചര്ച്ചകള് നടത്തേണ്ടിയിരുന്നു. എങ്കില് ഇതിനെക്കാള് മെച്ചപ്പെട്ട ലിസ്റ്റ് തയ്യാറാക്കാമായിരുന്നു. ഫലപ്രദമായ ചര്ച്ചകള് സംസ്ഥാനത്ത് പാര്ട്ടിയില് നടന്നിരുന്നെങ്കില് വിമര്ശനങ്ങള് ഒഴിവാക്കാമായിരുന്നെന്ന് ഉമ്മന് ചാണ്ടി പാര്ട്ടി സംസ്ഥാന നേതൃത്വത്തെ പരോക്ഷമായി വിമര്ശിച്ച് വ്യക്തമാക്കി. നടക്കാത്ത ചര്ച്ച നടന്നു എന്ന പേരിലാണ് പ്രചരിച്ചതെന്ന് ഉമ്മന് ചാണ്ടി രൂക്ഷ വിമര്ശനം ഉന്നയിച്ചു. നേതാക്കള്ക്കെതിരായി നടപടിയെടുക്കുന്നതിന് മുന്പ് വിശദീകരണം ചോദിക്കണമായിരുന്നുവെന്ന് പറഞ്ഞ അദ്ദേഹം നേതാക്കളോട് സാമാന്യ മര്യാദ കാട്ടിയില്ല എന്ന് പറഞ്ഞു. തന്റെ പേര് അനാവശ്യമായി വിവാദത്തിലേക്ക് വലിച്ചിഴച്ചെന്ന വിമര്ശനവും ഉമ്മന് ചാണ്ടി നടത്തി. ഉമ്മന് ചാണ്ടിയുടെ വാക്കുകളില് എല്ലാമുണ്ടെന്ന് കെ സി ജോസഫും പ്രതികരിച്ചു. അതേസമയം ഡിസിസി അധ്യക്ഷ പ്രഖ്യാപനത്തില് വേണ്ടത്ര ചര്ച്ചകള് നടന്നില്ലെന്നാണ് മുന് കെപിസിസി അധ്യക്ഷന് രമേശ് ചെന്നിത്തലയും പ്രതികരിച്ചത്. എ ഗ്രൂപ്പു തുറന്ന പോരിലേക്ക് നീങ്ങുമ്ബോള് രമേശ് ചെന്നിത്തലയുടെ പിന്തുണയും ഇവര്ക്കുണ്ട്. പരസ്യ പ്രതികരണത്തിലൂടെ വി ഡി സതീശനും കെ സുധാകരനും കെ സി വേണുഗോപാലിനും എതിരെ പുതിയ പോര്മുഖം തുറന്നിരിക്കുകയാണ് ചെന്നിത്തലയും ഉമ്മന് ചാണ്ടിയും. ഡിസിസി പുനഃസംഘടനയുമായി ബന്ധപ്പെട്ട് പാര്ട്ടി അച്ചടക്കം ലംഘിച്ച് ദൃശ്യമാധ്യമങ്ങളിലൂടെ പരസ്യപ്രതികരണം നടത്തിയ മുന് എംഎല്എ കെ ശിവദാസന് നായരെയും മുന് കെപിസിസി ജനറല് സെക്രട്ടറി കെ പി അനില്കുമാറിനെയും പാര്ട്ടിയില് നിന്നും ഇന്നലെ താത്കാലികമായി സസ്പെന്റ് ചെയ്തിരുന്നു. അതേസലമയം ഡിസിസി പട്ടികയില് നേതാക്കള്ക്ക് ഇഷ്ടപ്പെട്ടവര്ക്ക് പ്രാധാന്യം നല്കി എന്ന പരാമര്ശവുമായി മുതിര്ന്ന നേതാവ് ശിവദാസന് നായര് രംഗത്തെത്തി. സസ്പെന്ഷന് വന്നതിന് പിന്നാലെയാണ് വീണ്ടും വിമര്ശനവുമായി അദ്ദേഹം വീണ്ടും രംഗത്തുവന്നത്. പാര്ട്ടിയുടെ നയങ്ങളെ തിരഞ്ഞെടുപ്പിന്റെ നടുമുറിക്ക് വിമര്ശിച്ച ആളുകള് നയിക്കുന്ന പ്രസ്ഥാനമായി മാറി ഇന്ന് കോണ്ഗ്രസ്. വളരെ കാലമായി സംഘടനാ തിരഞ്ഞെടുപ്പ് നടക്കാത്തതിന്റെ ദുരനുഭവമാണ് ഇപ്പോള് പാര്ട്ടി അനുഭവിച്ചു കൊണ്ടിരിക്കുന്നത്. പാര്ട്ടിയില് തിരഞ്ഞെടുപ്പ് വരുമ്ബോഴും പാര്ട്ടി വിരുദ്ധ നിലപാട് പരസ്യമായി എടുത്താലും അവര്ക്ക് ഒരു താക്കീത് പോലും നല്കാന് ആരും ഉണ്ടാകുന്നില്ല. അതൊക്കെ പാര്ട്ടിയെ സംബന്ധിച്ച് ഉണ്ടായ പുഴുക്കുത്തുകളാണ്. അതൊക്കെ മാറണമെന്ന് ശിവദാസന് നായര് പറഞ്ഞു. താന് പാര്ട്ടി വിരുദ്ധ പ്രസ്താവനകളൊന്നും നടത്തിയിട്ടില്ല. പാര്ട്ടിയുടെ നയത്തെ എതിര്ത്തില്ല. സംഘടനാ സംവിധാനം നന്നാക്കുന്നതിന് വേണ്ടി സദുദ്ദേശ പരമായ വിമര്ശനം മാത്രമാണ് താന് നടത്തിയത്. എന്നാല് വിമര്ശനം നടത്താന് വളരെ സീനിയറായ തനിക്ക് അവകാശം ഇല്ല എങ്കില് ആ പ്രസ്ഥാനം കോണ്ഗ്രസ് അല്ലാതാകുന്നു എന്നാണ് അര്ഥം. ചാനല് ചര്ച്ചയുടെ പേരില് നടപടി പാടില്ലായിരുന്നു. വിശദീകരണം ചോദിക്കാതെ നടപടിയെടുത്തത് ശരിയായില്ല. തനിക്ക് ആരുടേയും ഔദാര്യം ആവശ്യമില്ലെന്നും അദ്ദേഹം കൂട്ടിച്ചേര്ത്തു. തെറ്റായ കാര്യങ്ങള് പറഞ്ഞു എന്ന് എനിക്ക് ബോധ്യമില്ല. ശരിയായ കാര്യം തന്നെയാണ് പറഞ്ഞത്. അത് പറഞ്ഞു കൊണ്ടേയിരിക്കും. വിമര്ശനം ഇല്ലെങ്കില് കോണ്ഗ്രസ് അല്ലാതായി മാറുകയല്ലേ പാര്ട്ടി. നേതാക്കള്ക്ക് പോലും സദുദ്ദേശപരമായി വിമര്ശിക്കാന് അവകാശമില്ലെങ്കില് പാര്ട്ടി പാര്ട്ടിയല്ലാതായി മാറും. പാര്ട്ടിയില് നിന്ന് സസ്പെന്ഡ് ചെയ്തതിന് പിന്നാലെ മറ്റു പാര്ട്ടികളിലേക്ക് പോകുന്നുണ്ടോ എന്ന ചോദ്യത്തിന് കോണ്ഗ്രസില് നിന്ന് തന്നെ പുറത്താക്കാന് ആര്ക്കും സാധിക്കില്ല. പാര്ട്ടിയുടെ വളര്ച്ചയില് എന്റെ അധ്വാനവും ഉണ്ട്. ആ പ്രസ്ഥാനത്തെ വിട്ട് എങ്ങും പോകുന്ന പ്രശ്നമേയില്ല എന്ന് അദ്ദേഹം വ്യക്തമാക്കി. അതേസമയം പത്തനംതിട്ട ഡിസിസി ഓഫീസില് കരിങ്കൊടി പ്രത്യക്ഷപ്പെട്ടു. കൂടാതെ പിജെ കുര്യനും ആന്റോ ആന്റണി എംപിക്കുമെതിരെ പോസ്റ്ററുകളും പതിപ്പിച്ചിട്ടുണ്ട്. പുതിയ ഡിസിസി പ്രസിഡന്റ് സതീഷ് കൊച്ചു പറമ്ബിലിനെതിരെയും പോസ്റ്ററുകള് പതിപ്പിച്ചിട്ടുണ്ട്. സതീഷ് കൊച്ചു പറമ്ബില് സജീവ പ്രവര്ത്തകനല്ലെന്നും തിരുവല്ലയിലെ യുഡിഎഫ് സ്ഥാനാര്ത്ഥിയെ തോല്പ്പിക്കാന് ശ്രമിച്ചുവെന്നാണ് പോസ്റ്റര്. ഡിസിസി പട്ടിക പുറത്ത് വിട്ടതിന് പിന്നാലെ കൂടുതല് നേതാക്കള് പരസ്യ പ്രതികരണവുമായി രംഗത്തെത്തിയിരിക്കുകയാണ്. Stories you may Like